


AB „KAUNO ENERGIJA“




TECHNINĖ SPECIFIKACIJA

FINANSINIŲ ATASKAITŲ AUDITO IR TVARUMO ATSKAITOMYBĖS UŽTIKRINIMO PASLAUGŲ (BVPŽ kodas 79212000–4) PIRKIMUI


1. Pirkimo objektas – 2025 m., 2026 m. ir 2027 m. akcinė bendrovė „Kauno energija“ (toliau – Bendrovė) konsoliduotųjų ir Bendrovės finansinių ataskaitų auditas (a), Bendrovės reguliuojamos veiklos atskaitomybės ataskaitų auditas (b), tvarumo atskaitomybės užtikrinimo paslaugos (c).
2. Finansinės ataskaitos rengiamos remiantis Tarptautiniais finansinės atskaitomybės standartais (TFAS) priimtais Europos Sąjungos (ES) ir jų aiškinimais. Paslaugų teikėjas atliks Bendrovės pagal Tarptautinius finansinės atskaitomybės standartus paruoštų konsoliduotųjų ir Bendrovės finansinių ataskaitų už metus, pasibaigsiančius 2025 m. gruodžio 31 d., 2026 m. gruodžio 31 d. ir 2027 m. gruodžio 31 d. auditus, ir pareikš nuomonę apie minėtas finansines ataskaitas. 
3. [bookmark: _Hlk190250549]Paslaugų teikėjas turi atlikti reguliuojamos veiklos atskaitomybės ataskaitų auditą ir pateikti audito išvadą apie ataskaitas, kurios kartu yra vadinamos „metinėmis reguliuojamos veiklos ataskaitomis“, ir kaip visuma yra audito objektas. Atlikęs auditą paslaugų teikėjas turi pateikti išvadą apie tai ar Bendrovės reguliuojamos veiklos ataskaitos, visais reikšmingais atžvilgiais, buvo parengtos pagal Valstybinės energetikos reguliavimo tarybos metodikos reikalavimus.
4. [bookmark: _Hlk189729952]Paslaugų teikėjas patikrins vadovybės ataskaitas, įskaitant ir tvarumo atskaitomybę, už metus, pasibaigsiančius 2025 m. gruodžio 31 d., 2026 m. gruodžio 31 d. ir 2027 m. gruodžio 31 d., ir pareikš nuomonę ar finansinėje informacijoje, pateiktoje konsoliduotose vadovybės ataskaitose, nėra reikšmingų nukrypimų lyginant su atitinkamo laikotarpio konsoliduotomis finansinėmis ataskaitomis.
5. Paslaugų teikėjas atliks Bendrovės tvarumo atskaitomybės užtikrinimo paslaugas už metus, pasibaigsiančius 2025 m. gruodžio 31 d., 2026 m. gruodžio 31 d. ir 2027 m. gruodžio 31 d. Paslaugų teikėjas pateiks tvarumo atskaitomybės užtikrinimo išvadas.
6. Paslaugų teikėjas atliks informacinių sistemų, susijusių su apskaitos valdymu ir vykdymu peržiūrą, įvertindamas esamos sistemos trūkumus ir atkreipdamas ypatingą dėmesį į kritinius apskaitos procesus, taip pat pateiks pasiūlymus dėl tolimesnio informacinės sistemos vystymo ir tobulinimo.  
7. Paslaugų teikėjas įsipareigoja atlikti auditą pagal Tarptautinius audito standartus, vadovaujantis Lietuvos Respublikos įstatymais ir kitais teisės aktais. Jeigu audito paslaugų teikimo metu teisės aktai nustatys audituojamoms įmonėms, audito įmonėms ar auditoriams papildomus įsipareigojimus, susijusius su audito atlikimu, šios paslaugos įeis į perkamų audito paslaugų apimtį ir kainą. 
8. Paslaugų teikėjas įsipareigoja atlikti tvarumo atskaitomybės užtikrinimo paslaugą vadovaujantis Lietuvos Respublikos finansinių ataskaitų audito ir kitų užtikrinimo paslaugų įstatymu ir Europos Komisijos patvirtintais tvarumo atskaitomybės užtikrinimo standartais. Jeigu paslaugų teikimo metu teisės aktai nustatys audituojamoms įmonėms, audito įmonėms ar auditoriams papildomus įsipareigojimus, susijusius su tvarumo atskaitomybės užtikrinimo  atlikimu, šios papildomos paslaugos įeis į perkamų audito Paslaugų apimtį ir kainą.
9. Bendrovės prašymu, paslaugų teikėjo atstovai dalyvaus akcininkų susirinkimuose, audito komiteto, stebėtojų tarybos, valdybos posėdžiuose audito klausimais.
10. Paslaugų teikėjas paruoš audito ataskaitas už metus, pasibaigsiančius 2025 m. gruodžio 31 d., 2026 m. gruodžio 31 d. ir 2027 m. gruodžio 31 d.,  Bendrovės vadovybei, kurioje bus paminėti audito metu atskleisti svarbūs pastebėjimai, jei tokių bus, ir pateiktos rekomendacijos, be to, ataskaitoje bus pateikta išsamesnė informacija apie audito rezultatus bei aptariami audito metu nustatyti valdymui ar priežiūrai svarbūs dalykai.
11. Paslaugų teikėjas be papildomo užmokesčio telefonu ar kitais būdais konsultuos Bendrovės personalą (Finansų valdymo ir apskaitos skyriaus bei kitus Bendrovės darbuotojus, kurių konkretų sąrašą paslaugų teikėjui pateiks už pirkimo sutarties vykdymą atsakingas Bendrovės asmuo pirkimo sutarties vykdymo metu) įvairiais einamaisiais finansinės apskaitos ir mokesčių klausimais, kurie nereikalauja daug laiko ir yra susiję su vykdomu auditu ar/ir peržiūra.
12. Konsoliduotosios ir Bendrovės finansinės ataskaitos rengiamos lietuvių ir anglų kalbomis, kurios pasirašomos kvalifikuotais elektroniniais parašais.
13. Paslaugų įvykdymo terminai:
13.1 . paslaugos (a) – už 2025 m. – iki 2026 m. kovo 20 d; už 2026 m. – iki 2027 m. kovo 20 d; už 2027 m. – iki 2028 m. kovo 20 d.
13.2 . paslaugos (b) – už 2025 m. – iki 2026 m. balandžio 24 d.; už 2026 m.– iki 2027 m. balandžio 24 d; už 2027 m. – iki 2028 m. balandžio 24 d.
13.3 . paslaugos (c) – už 2025 m. – iki 2026 m. kovo 20 d; už 2026 m. – iki 2027 m. kovo 20 d; už 2027 m. – iki 2028 m. kovo 20 d.
14. Pirkimo objektas nėra skaidomas į pirkimo objekto dalis.







